
	[bookmark: nev]SZÉKELY KINGA
Közpolitikák szociológiai megalapozása
MA, 2. félév
Babes-Bolyai Tudományegyetem
Magyar Szociológia és Szociális Munkásképző Intézet
	






Témavezető:
	dr. Horváth István
docens, BBTE 




A romániai munkaerőpiac alakulása (1991–2011 között) és jellemzői – a statisztikai adatok tükrében

Napjainkban a munkaerőpiacon való elhelyezkedés komoly kihívást jelent az aktív életkorú lakosság számára. A ’90-es évek elejétől a volt szocialista országokban, az átalakulást követően a jövedelembiztonság megszűnt létezni a polgárok számára, a teljes foglalkoztatottság felszámolásának következtében. A munkanélküliség jelensége a rendszerváltást követően válik vita tárgyává a szociálpolitikai diskurzusokban és tűzik a megoldandó feladatok listájára.
Egész Európában „munkanélküliség elleni” harc folyik, eltérő módszerekkel és eredményekkel országonként.
Jelen tanulmány keretében az elmúlt két évtizedben a romániai, munkaerő-piaci mutatók értékének alakulását kívánom bemutatni, amelyre jelentős hatást gyakoroltak a gazdasági folyamatok. Illetve néhány olyan Nyugat-Európában alkalmazott megoldásra kívánok rámutatni, amelyek eredményesnek bizonyultak az adott ország területén, és amelyek kiindulópontként szolgálhatnak egy, az országunkra szabott gyakorlat kialakításában.



